Kalastaja Jukka Hakala
”Olen kalastanut koko ikäni. Kymmenisen vuotta sitten huomasin, että harrastuksesta voisi saada ammatin. Perustin perheeni kanssa Kotkan Haapasaareen – asuinpaikkaamme – Kärkelän kalastus- ja matkailutilan ja vähän myöhemmin toiminimen Kalastaja Hakala.
Hienointa kalastajana on luonnossa toimiminen ja tuoreen kalan pyytäminen asiakkaille ja itselle. Kalan pyydän Haapasaaren osakaskunnan vesialueelta eli ulkomereltä. Pääasiassa kalastan rysällä ja verkoilla.
Myyn kalaa pääasiassa Haapasaaren osuuskaupassa ja suoramyyntinä kotoa. Valikoimassa on Suomenlahden lohta toukokuusta-elokuuhun ja siikaa toukokuusta-marraskuuhun. Lohta ja siikaa saa fileenä ja graavattuna sekä lohta myös kylmä- ja lämminsavustettuna.
Itse pyydetyn kalan lisäksi tarjolla on ympäri vuoden kotimaisesta kirjolohesta valmistettua kylmäsavulohta. Savukalatuotteita valmistan talviaikaankin tilauksesta.”
– Kalastaja Jukka Hakala
Ota yhteyttä kalastaja Jukka Hakalaan
Kärkelän kalastus- ja matkailutila / Haapasaaren Osuuskauppa
Puh. 050 63013
www.kalastusmatkailu.kymp.net